किसानों को उन्नत तकनीक के फायदे बताए
किसानों को उन्नत तकनीक के फायदे बताए
शाजापुर | खेती को लाभ का धंधा बनाने के उद्देश्य से गुरुवार को कृषि विज्ञान केंद्र गिरवर के तत्वावधान में ग्राम बाईहेड़ा में गेहूं प्रक्षेत्र दिवस का आयोजन किया गया। वरिष्ठ कृषि वैज्ञानिक डॉ. जी. आर. अंबावतिया ने क्लस्टर प्रदर्शन के अंतर्गत लगाई गेहूं के प्रक्षेत्र दिवस के उद्देश्य बताते हुए गेहूं की उन्नत खेती करने की जानकारी दी। मुख्य अतिथि कलेक्टर अलका श्रीवास्तव ने बताया कि खेती को लाभ का धंधा बनाने के लिए जलवायु परिवर्तन की स्थिति में उन्नत कृषि तकनीकी को अपनाएं। डॉ. ए.के. मिश्रा ने गेहूं की उन्नत प्रजाति की जानकारी दी। अध्यक्षता सीसीबी अध्यक्ष शिवनारायण पाटीदार ने की। प्रगतिशील किसान प्रतापसिंह गोहिल, तकेसिंह, भगवान सिंह, डॉ. एस.एस. धाकड़ एवं डॉ. गायत्री वर्मा सहित बाईहेड़ा के 100 से ज्यादा महिला-पुरुष किसान मौजूद थे।
hin_Deva hin_Deva hin_Deva